**О Д Г О В О Р**

на пратеничкото прашање од пратеникот Цена Матевска поставено на 81-та седница на Собранието на Република Македонија одржана

на 26 ноември 2009 година

**Драган Недељковиќ:**

Законот за авторски и сродни права е изготвен од работната група во рамките на Министерството за култура, даден е на јавна дебата, консултирани се сите релевантни носители на авторските и сродни права. Согласно усогласувањето со европската легислатива законот е пратен во стручното тело на Европската унија кое се вика ТАЕКС, очекуваме нивно мислење и по нивното мислење законот ќе влезе во владина процедура. Се надевам дека до крајот на оваа година законот ќе влезе и во собраниска процедура и ќе се усвои.